Vermiste kind (5) se lyk ná twee maande gevind | Maroela Media
Vermiste kind (5) se lyk ná twee maande gevind
Die liggaam van 'n vyfjarige seuntjie van Kalifornië in die VSA wat sedert April vermis was, is gevind.
Die Washington Post berig 'n polisiewoordvoerder in Los Angeles het Saterdag bevestig Aramazd Andressian jr. se liggaam is Vrydag naby Lake Cachuma, net meer as 30 km noordwes van Santa Barbara, gevind. Volgens die polisie het hulle na die gebied teruggekeer om "bykomende bewyse te vind" en toe op Aramazd se liggaam afgekom.
Aramazd was sedert 22 April as vermis aangemeld nadat hy nie teruggekeer het van 'n besoek aan sy pa nie. Maroela Media het vroeër berig Aramazd se pa, Aramazd Andressian sr. (35), is verlede maand in verband met sy seun se moord in hegtenis geneem.
Aramazd was veronderstel om 'n week saam met sy pa deur te bring aangesien sy ouers gedeelde voogskap het. Die seuntjie is vir die laaste keer op 21 April om 01:00 gesien toe hy en sy pa Disneyland verlaat het. Volgens CBS News is Andressian sr. die volgende dag bewusteloos in 'n park in Los Angeles gevind. Petrol was oor sy motor uitgegooi en voorskrifmedikasie is op die toneel gevind.
Andressian sr. het beweer hy weet nie waar sy seun is nie en kan niks van die voorval onthou nie. Hy het wel later 'n verklaring uitgereik waarin hy sê sy seun wou eers by die plaaslike parkie gaan speel het voordat hy na sy ma sou teruggaan. "My enigste afleiding is dat ek aangeval is, juis omdat ek bewusteloos daar gelê het," het die verklaring gelui.
Die oorsaak van Aramazd se dood is nog nie bekend nie.
Aramazd Andressian sr. verskyn in 'n hof in Las Vegas (27 Junie 2017). Foto: AP Photo/John Locher
[Foto's] Kletsrymer vas ná nagklub-skietery
Orgaanskenking-aktivis sterf ure ná baba se geboorte
Gholfspelers swaai hul stokke die lekkerste hiér
Sluit toe en gooi die sleutel weg!!
Dalk is hy onskuldig
Die waatheid sal uitkom, dan kan die gereg sy gang gaan.
Pieterlewismuts · 3 jare gelede
Gebeure in LA CA VSA word hier gerapporteer maar plaasmoorde word nie daar gerapporteer nie.
Hoe we dit. Ek vra maar net
Uhmmm dit doen
Pieterlewismuts, ek stem saam met nuus vir ons vanaf die buiteland. Net soos dit my verbaas dat mense op Facebook aankondig wat het hul vir brekfis gehad en wat gisteraand met hul gebeur het. Jare gelede het veral meisies, 'n dagboek aangehou, nogal toegesluit met 'n klein slotjie waar hul hul geheimpies met die dagboek gedeel het. Vandag word alles uitbasuin.